"O meu mundo medrou moitísimo grazas a ti e a Simon."
Jina sabe algo de Simon fixo. Se non que pinta na carta de miña nai?
Yuri preguntoullo nun correo, non?
Si, pero Jina está sen cobertura nun retiro de benestar.
Mátame estar tan preto de coñecer o tipo do que miña nai namorou tanto
como para pasar de seus pai e vir aquí.
Sempre a tiven pola filla perfecta.
É o único que me contaban dela.
Supoño que cando alguén morre, pásanselle os defectos por alto.
Pois é a primeira vez que a sinto como unha persoa real.
Teño que atopar a Simon.
Poderá contarme cousas dela que ninguén máis sabe.
Yuri e Juliana seguen de lúa de mel, non?
Sempre a facerse cóxegas.
Sepároas cando revisan os cuartos para que non noten que son parella.
Non te amola?
Para nada!
Os seus chíos de ledicia lémbranme
que debo centrarme no meu e esquecer este namoro…
Grazas a Deus.
Cada pola ó seu poleiro! Control en dez minutos!
- Grazas, Kitty! - Grazas, Kitty!
Que ben cheira este xampú. Que é? Xasmín?
Xusto.
De verdade vas aturarlles estas lerias un semestre enteiro?
Xa sabes o que din. O que non te mata faite máis forte.
Claro, muller.
Pero dáme a min que só te está matando, eh.
- Boa noite. - Boa noite.
Kitty.
Sempre andas agochada no cuarto, ven connosco.
Iso, ven distraernos.
Se non, vai entrar o supervisor e nós aquí papando.
Claro.
Temos que telo claro,
nada de bicos a non ser no cuarto coa porta pechada.
Pois mira ti, de súpeto entroume un sono…
- A ti non? Veña. - Oh, xa vexo.
Perdoa.
Espera, Yuri, unha preguntiña.
Dime, que foi?
Díxoche algo Jina da carta de miña nai?
Non aínda, perdoa.
En serio? Nada?
É que van ó retiro de benestar xusto para desconectar.
Claro. E se me dás o nome do retiro? Podo chamalos eu.
Ruliña! Non vés?
Si, un segundiño.
- E ti? Non vas á cama? - Agora.
Vou esperar por Stella. Hoxe era a súa gran cita con Min Ho.
Sempre facendo de celestina.
Cando vas atopar alguén para ti?
Ti tranquila, Kitty.
Atoparémosche a alguén.
Boa noite.
Alá vou!
Q ten razón. Dende logo, isto vaime matar.
Vaia, si que son intensas as pelis de medo coreanas.
Meus pais pensarían que che é obra do demo.
Pero se nin a viches.
Pasaches toda a peli coa cabeza contra o meu peito.
Por iso a elixiches?
Min Ho, intentas corromperme?
É que Stella non me vai moito.
Non, en serio?
A ver, é linda, recoñézoo.
Pero non é algo boíña de máis?
Xogas a ir de playboy e corromper a moza inocente
e enfádaste porque a cousa non avanza?
Por favor, vaia imaxe tes de min. Só me parece aburrida.
E a que vén tanto interese na miña vida amorosa, Covey?
Non me interesa.
Botaba de menos vervos rifar así.
Son o único que non a atura?
Por culpa dela estamos limpando este monumento á vaidade de meu pai.
Podería haber castigos bastante peores.
As optativas de arte de teu pai poderían ser obrigatorias.
Menos para min. Este figura está exento.
A estrela de atletismo debe centrarse en gañar o ouro.
Eu apunteime a Xestión de ocio. Soa interesante.
Eu tamén. É a única na que non se baila ou se canta.
Eu apunteime a Voz avanzada.
Cantas? Como non sabía eu iso?
Saïamos a distancia e sería raro cantarche por teléfono.
Pois haberá que oírte agora.
Agora? Aquí?
- O ano que vén. - Si.
- Quero oírte. - Agora.
Castigáronos por vivir en segredo coa Srta. Covey o semestre pasado.
Prohibido divertirse!
Podedes marchar. Encárgase o meu equipo de limpeza.
Un momento. Nos alumnos mando eu.
Para cumprir o plan, a renovación comeza hoxe.
A non ser que prefira que pospoña a doazón.
Poden marchar, alumnos.
Por hoxe.
Nunca vin a ninguén falarlle así ó profesor Lee.
A verdade é que devorou.
Sempre co señor Moon!
Tes unha voz impresionante.
- Oxalá me cantaras antes. - Grazas.
Agora podemos ser compañeiros de karaoke.
Chao.
Que, Dae? Son o máis rápido da volta?
Eu vinte algo lento.
Odio a Jin.
Roubábame os cartos do almorzo na escola.
E a Min Ho o fixador.
- Xa, o mítico macho alfa tóxico. - Ei, Q?
O adestrador dixo que imaxinásemos algo incrible na liña de meta.
Xa sei que imaxinas ti. É un unicornio da cor do arco da vella?
E ti que imaxinas? Unha hamburguesa con tetas?
Non. A ti chorando coma un meniño
tras quitarche o primeiro posto nas rexionais.
Este non me gaña nin de broma.
Ei.
Estás ben?
Estou, só pensaba en que Kitty me chamou "compañeiro" antes.
Odio que estas cousas me sigan amolando.
Xa. Leva tempo superar a alguén.
Non podemos facer algo para axilizar o proceso?
Esta noite quería descansar para a carreira de mañá, pero…
Creo que sei como podemos despexarnos.
Ola, pode pasarme co cuarto de Jina Lim? Está no seu complexo.
Desculpe, debe estar noutro centro. Grazas.
Ola. Que profe nos toca?
Eu con tal de non actuar…
Sigo traumatizada por facer de mula na obra de Nadal da igrexa.
Pero supoño que con teu pai
non tardarás en sacar un disco ou saír nunha peli.
Para nada, non é o meu.
Boa tarde.
Mi madriña.
E parabéns.
De tódolos cursos de artes da KISS,
só vós teredes a sorte de asistir a unha clase mestra.
Porén, teño novas para vós.
Ser representante de éxito non se pode ensinar.
E por que é unha clase logo?
Hai que fiarse do instinto.
E hoxe decidiredes quen gaña un posto en Voz avanzada
e a quen lle cortamos o micro.
Señor Moon, non sei dabondo sobre canto para poder…
Saber está sobrevalorado. Do que máis opino é do que menos sei.
Meu pai, señoras e señores.
Deamos paso ós aspirantes.
Ben, seguinte.
Dae Kim recibiu un apoio unánime.
Aínda que Min Ho viuno algo desafinado.
Tío, en serio?
Concordo. De feito, Min Ho e eu opinamos exactamente o mesmo de cada cantante.
Stella, fuches a única que votou por Mihee.
- E iso? - Non quería que se sentise mal.
O que está mal é facerlle crer a alguén sen talento que o ten.
Meu fillo ten razón.
Quen tema dicir as verdades á cara nunca triunfará neste sector.
Veña.
Ei, só foi o primeiro día.
Non é iso. É Min Ho.
Creo que xa non lle intereso.
Son parva. Que pinto eu cun mullereiro coma el?
Non digas iso. A ver, mullereiro é, pero tamén boa persoa.
Se o voso non funciona, el é o que perde. Ti sé ti mesma.
Deica logo.
Kitty michiña.
Ola.
Praveena. Esqueceras o meu nome?
Claro que non, acaso esqueciches ti que somos vellas amigas?
Certo. Grazas por lembrarme as nosas orixes.
Esta noite hai un DJ nun club queer adolescente de Itaewon.
Queres vir?
Contigo?
Si, ou non saes con rapazas?
Si que saio, si. Ou quero saír.
- Será un pracer acompañarte. - Xenial.
Moitísimas grazas!
Entrei en Voz avanzada.
- Si? - Si.
En fin, pensei que a cagara na proba,
pero teu pai dixo que a túa crítica o inspirou para elixirme.
Así que si?
Papá.
Min Ho, o meu alumno estrela.
Vaia maquetas! O arquitecto terá que agrandar o meu nome.
Falei agora con Mihee.
O año que sacrificaremos.
Serame moi útil na clase do luns.
Falaremos de como dirixir un reality de competición de éxito.
O público cheira o sangue.
Así que metiches a Mihee en Voz avanzada
para que dea o meu xuízo e a humille?
Ves, sáeche de dentro.
Non sei, papá, é que…
Lémbrasme a min. Un mozo cheo de ambición.
Só que ti saíches menos guapo.
Debe ser o máis bonito que me dixeches nunca.
Dígoo en serio.
Máis novo non me vou volver. Xa teño 42.
Papá, tes 52.
O caso é que algún día quero ceder o negocio familiar.
Espero que teñas o meu instinto asasino.
Min Ho!
Stella pasou moita vergoña, deixáchela quedar mal.
- Sei que queres impresionar a teu pai… - Como non.
Un home guapo, de éxito,
que convence a calquera do que queira.
Ten instinto asasino.
E creo que eu tamén.
Non sei de que falas,
pero se non che gusta Stella, dillo con tacto.
Dixen que eras boa persoa, non me fagas quedar mal.
Vémonos.
Boas, intento falar con Jina Lim. Está a quedar en…
Ai, si? De verdade? Pásema, si, por favor. Grazas.
Ola, directora Lim. Jina. Son Kitty.
Enviouche Yuri o correo? Quería falar contigo.
Non?
Oh.
Houbo esquecerlle.
Quería falar contigo porque teño que preguntarche algo.
Hostia! Así que Simon non era mozo de túa nai?
Non, eran curmáns. É fillo da irmá de miña avoa.
Non busco o primeiro amor de miña nai. Busco a miña familia.
Kitty, é incrible. Que emoción!
Xa che digo, porque sabes que?
Miña avoa non ten irmás.
Como? Que?
É filla única ou iso dixo sempre.
Seguro que miña nai cría o mesmo ata que a atopou seu curmán.
Digamos que miña nai discutiu coa avoa por ter unha familia secreta en Corea.
E a halmoni pasou de contestarlle, igual que fixo comigo.
Por iso miña avoa non quería que miña nai viñese a Corea.
Pura telenovela coreana, tía.
En plan, clixé tras clixé.
Pero túa avoa manteríao en segredo por algo.
Pode ser.
Pero miña nai cría que aínda contra a vontade da avoa,
tiña que vir aquí e coñecer a Simon e o resto da familia.
Voume fiar dela.
Ai, marcho! Paso pola biblioteca e logo prepárome para a cita.
Veña, dálle! Espera, que?
Que cita? Con quen?
Estabas boísima con ese vestido.
Mira, é Kitty. Voulle dicir se quere vir connosco.
Para que? Ponse insoportable preguntando por Jina cada segundo.
É moi boa amiga.
Unha moi boa amiga á que obviamente lle gustas.
Déixao. Kitty!
Ola.
Mira, como tiveches o teu grandioso espertar bi,
preguntábame se querías vir esta noite ó Sugar Bar?
En Itaewon? Xa ía ir igual.
Convidoume Praveena.
- Oh. - Praveena?
Vaia, xa. Praveena e eu iamos xuntas a Coreano o curso pasado.
Os pais son da CIA ou algo así.
É unha tía moi guai.
Ben feito, Kitty.
Dáme un segundiño.
- Vou falar cunha compañeira, volvo agora. - Ben.
Praveena parece unha rapaza xenial.
Segues sen saber nada de túa nai, non?
Nada, perdoa. Sei que queres saber de Simon.
Xa, pero é que é imposible contactar con Jina, non si?
É.
Sei que Jina non está sen cobertura. Falei hoxe con ela, Yuri.
E díxome que non lle enviaches correo ningún.
Que pasa aquí?
A ver, non te enfades.
A verdade é que agora mesmo non me falo con miña nai
por como me tratou dende que saín do armario.
Que? Pensei que te apoiaba.
E apoiábame.
Recomendoume non dicirllo ós avós
porque "os mataría", e pareceume ben.
Pero logo seguía chamándome e engadindo xente
á lista de persoas que non deberían saber do meu,
así que…
deixei de falarlle.
Yuri, síntoo moito.
Juliana ponse dos nervios con estes dramas maternos,
así que mellor así.
De verdade.
Queres que esqueza a Kitty nun club gay?
Está cheo de rapazas hetero que foxen dos machirulos.
Imos atoparche unha para mocear.
É que eu só moceei con Kitty.
E como sei cales son hetero?
Normalmente polas uñas.
Hetero detectada, 12 en punto. Sígueme.
Ola! Chámome Q.
E el Dae, o meu mellor amigo superhetero.
Viu comigo esta noite para apoiarme.
Tremendo aliado, va que si?
Ola, raparigas.
Tamén viñestes apoiar algunha amiga gay?
Ou só queredes fuxir dos tíos heteros?
Falas coma unha IA.
Ei, Q, a onde vas?
Máis baixo non podes caer.
Vés aquí intimidarme a noite antes da carreira ou que?
En serio, Q?
Non podo estar aquí por outro motivo?
Para, levas anos meténdote comigo e ti tamén es gay?
Ven bailar comigo.
Un pouco de cardio nunca vén mal.
- Está ateigado. - Vaia!
Kitty!
- Ola! - Ola!
Ola, Juliana, Yuri. Xa sabía eu que saïades xuntas.
Supoñíao. É o teu xene espía.
Pero teus pais son da CIA de verdade? Non debería ser un segredo?
Traballan en Asuntos Exteriores, que é a típica escusa dos da CIA.
Este sitio é bárbaro.
A que si?
Ei. Queres un cóctel sen alcohol? Veña.
Alucino con que haxa tanta xente.
E nin sequera recoñezo a…
Dae?
Ola, que fas ti aquí?
Ola, pois vin con Q, pero perdino hai unha hora.
- Queres sentar? - Oh.
Queres bailar?
Búscame despois.
Ola?
É obvio que che gusta.
Mellor marcha e non me fagas perder o tempo.
Só é a miña ex! Vin para intentar superala.
O tema é que…
Viu a Corea para estar comigo,
pero eu estaba nunha relación falsa con outra.
Sei que é culpa miña,
pero é que a miña ex namorou desta outra rapaza!
Perdoa.
Estou a aburrirte. Xa marcho.
Estás de broma?
Ese chisme éche tremendo!
Cóntanolo todo decontado!
- Oín por aí que es celestina. - Pois si que tes xene espía ti.
Que é máis importante ó xuntar unha parella?
O momento ou a química?
Kitty?
Por iso non querías sentar con elas.
Gústache Yuri.
- Podo explicarcho. - Sóame moi complicado.
Para nada. Gustábame Yuri, pero só somos amigas.
Perdoa, é que me preocupa.
Non quero interpoñerme en que axudes a unha amiga,
pero esta noite non é para nós.
Creo que me será mellor marchar.
Deica logo, Kitty michiña.
- Ola. - Kitty, ola.
Perdoade que interrompa. Podemos falar?
Dásnos un minuto?
Trinta segundos. Voute cronometrar.
Quen é ese?
Un tipo de atletismo que odio.
Que fas aquí? É pola túa cita?
Cóntocho despois.
Sei que non é cousa miña, pero Yuri está cabreada coa nai.
Dóelle moito e non llo conta a Juliana, que debo facer?
- Veña, vai pasalo ben. - Grazas.
Perdoade. Permiso. Perdón.
- E Yuri? - No baño.
Aquí pasa algo raro.
Tiña moitas ganas desta noite, pero dende que te viu
está molesta por algo.
Descubrín que Yuri me mentiu sobre a súa nai,
e acabo de botarllo na cara.
Xa. Yuri cabreouse contigo por meterte onde non te chaman.
Pode ser, pero está claro que está a pasalo mal
e ó evitar a Jina sentirase peor aínda.
Yuri estaba supercontenta cando súa nai a apoiaba.
E deixou de apoiala decontado.
Xa, pero seguro que Jina non o ve así.
Fixo que pensa que protexe a Yuri, e sei que é unha merda, que está mal,
pero non sei, creo que se Yuri falase con ela,
Jina portaríase mellor.
Daquela perdoámosllo todo?
Non, para nada, pero o que importa é o que precisa Yuri.
Exacto.
E Yuri dixo que non quere falar con Jina.
Eu voulle facer caso, e se foses a súa amiga,
farías o mesmo.
Ola.
Perdoa, non estou de boas.
Non pasa nada.
Enténdoo, pensas na túa nai.
Como sabes iso?
Porque te coñezo.
Mira, só intenta protexerte, e sei que é unha merda,
pero se te abres e lle dis como te sentes, seguro que se porta mellor.
- Deica, Dae, boa charla. - Deica.
Seica o pasaches ben.
E ti tamén con Praveena.
Que, xa superaches a Yuri?
Iso intento.
Chao.
Intento superar a Yuri.
Ten moza.
Unha moza que quere que atenda ó meu.
Daquela, por que vou deixar de coñecer a outra?
PRAVEENA - TIÑAS RAZÓN. ESTA NOITE NON ERA PARA NÓS. QUE TAL MAÑÁ?
Mihee deixou Voz avanzada.
Sopráchesllo ti, non?
Craváchesma polas costas para protexela.
Pensaba que tiñas o que hai que ter para ser representante.
Podías dar un paso adiante e impresionarme,
pero non, estragáchelo por unha pánfila que nin sabe cantar.
Non lle fale así.
Estamos a falar en privado, pai e fillo.
Pois vaia pai de merda.
Min Ho sería mellor representante ca vostede.
O Simon Cowell de 2002 xa lle está moi trillado.
Moito alardea de estar á última,
pero non sabe que o acoso xa non se leva, señor Moon?
Non o cancelaron aínda? Vaia milagre.
Moito tes que dicir ti, non?
Perdoa.
Non, agarda.
De onde saíu iso?
Sei que todos me toman por inocente,
pero cando vexo que tratan mal a alguén, estoupo.
E por riba a prensa píntao coma un pai modelo.
Xa ves, non creas todo o que les.
Por certo, ninguén me defendeu así nunca.
Agradézocho.
Espero non empeorar as cousas.
A ver, ó mellor me pasei cos insultos.
Ti tranquila.
De feito, creo que o impresionaches.
Seguro que lle pareces toda unha fera.
A min parécesmo.
Podo ser sincera contigo?
Encántame que me subestimen.
É coma ter un segredo escuro, non teñen nin idea do que son capaz.
Dende logo, eu tamén te subestimei.
Pois vas ter problemas.
"O xogo éche así".
Quitou as alarmas! Mala pécora!
O TOQUE DE QUEDA! NON DURMICHES AQUÍ? A CARREIRA!
K-I…
S-S!
Somos o equipo…
- KISS! - Vamos, KISS!
Kitty! Sabes que?
Falei con miña nai
e desculpouse pola arroutada de ser tan protectora
e dixo que se quero declararme gay en público
vaime apoiar.
Mi madriña, que ben!
Chamala foi idea de Juliana.
Alédome moito por ti.
Grazas.
Parabéns!
Manda truco! Onde se meteu Q?
Nin idea, pero onte á noite estaba pegadiño a ese no club.
Q plantoume por Jin?
É o rival de Q, é un cabrón.
Xa, pois debeu xogarlla a Q.
Corredores, ás súas marcas para a clasificación dos 100 metros lisos.
O gañador representará á KISS…
Temos que facer algo!
- Toma. - Veña!
Que fas?
Dásmo un segundiño de nada?
Grazas. Fantástico.
Sempre KISS, de corazón! Sempre KISS, campión!
- Esta que di? - Kitty! Fóra da pista!
Kitty!
Kitty! Estás ben?
Stella, pide axuda.
Só é por despistar, paspán!
Aquí estou!
Xa cheguei!
Corredores, ás marcas!
- Bo día! Liches a nota? - Cala.
Vamos! Ti podes!
Listos!
Vamos!
- Dálle! - Así!
NUNCA DEIXES DE CRER
Non o creo.
Enganado de novo por un tramposo.
O universo dime que abonda de rapaces este curso.
E oxalá cambiase eu de cuarto cando puiden.
Agora estou atrapada con Yuri e Juliana papando seguido.
Repita iso.
Dixen que vexo a Yuri e Juliana chapando seguido.
- Juliana, Yuri. - Non.
Unha cousiña.
A Srta. Covey informoume da súa relación.
Despídanse da lúa de mel.
Unha das dúas mudará de cuarto.
Subtítulos: Abraham Díaz López